S E L E T U S K I R I
Jõelähtme Vallavolikogu määruse eelnõu „Jõelähtme valla põhimäärus“ juurde

Käesoleva eelnõu ja seletuskirja on välja töötanud vallasekretär Leho Kure (tel. 5212540, e-post: leho.kure@joelahtme.ee ja vallasekretäri abi Maire Kivistu (tel:53007190 e- post maire.kivistu@joelahtme.ee).
I Sissejuhatus
Kehtiv valla põhimäärus (volikogu määrus nr 71) on vastu võetud 11.02.2016. Nimetatud õigusakti on muudetud viiel korral. 
Käesoleva eelnõu koostamisel on võetud aluseks kohaliku omavalitsuse korralduse seadusesse (edaspidi: KOKS) sisse viidud muudatused seisuga 01.07.2026 ning kehtiva põhimääruse rakendamisel üles kerkinud kitsaskohad.
Eelnõu väljatöötamisel on kaalutud volikogu liikmete Toomas Kümmeli, Marju Aolaidi, Aleksei Degtjarjovi, Toomas Laanejõe, Riin Pajula, Ardo Lassi, Kai Rimmeli, Erki Tammlehe, arengukomisjoni liikme Uku Tuule ja vallavalitsuse poolt esitatud põhimääruse muudatuse ettepanekuid.
Eelnõuga muudetakse Jõelähtme Vallavolikogu 04.12.2025 määrust nr 1 „Jõelähtme Vallavolikogu ja Jõelähtme Vallavalitsuse liikmetele tasu ja hüvitise maksmise kord“ ning tunnistatakse kehtetuks
1) [bookmark: _Toc434216446][bookmark: _Toc434216702][bookmark: _Toc434216787][bookmark: _Toc434216872]Jõelähtme Vallavolikogu 11.02.2016 määrus nr 71 „Jõelähtme valla põhimäärus“;
2) Jõelähtme Vallavolikogu 15.08.2024 määrus nr 53 „Jõelähtme valla tunnustusavalduste andmise kord“;
3) Jõelähtme Vallavolikogu 29.05.2007 määrus nr 64 „Jõelähtme Vallavolikogu revisjonikomisjoni põhimäärus“:
4) Jõelähtme Vallavolikogu 14.11.2019 määrus nr 46 „Jõelähtme Vallavolikogu ja Jõelähtme Vallavalitsuse liikmete teenistuslähetusse saatmise kord“.

Eelnõu vastuvõtmiseks on vajalik volikogu koosseisu häälteenamus.

Eelnõu sisu ja võrdlev analüüs

Käesolevas analüüsis tuuakse välja olulised muudatused võrreldes kehtiva põhimäärusega. Analüüsis ei peatuta sätetel, kus muudatus seisneb vaid lause ülesehituse, sõnastuse muutmises, või kehtivas põhimääruses olevate sätete ümberpaigutamises, mis ei muuda otseselt sätte või sõnastuse sisu.

Eelnõust on välja jäetud sätted, mis sisuliselt kordaksid KOKS-i sõnastust (näiteks kehtiva põhimääruse § 2 - Jõelähtme valla omavalitsusorganid), välja arvatud juhul kui tegemist on Jõelähtme vallale oluliste teemade täpsustamisega.

Kuna muudatuste arv on suur, siis on peetud otstarbekaks uue redaktsiooni kehtestamist mitte muudatuste sisseviimist kehtivasse teksti.

Eelnõus on  muudetud põhimääruse ülesehitust ja kehtivas määruses sätestatud valla sümbolid ja nende kasutamise kord, on viidud põhimääruse lõppu, mistõttu muutus peatükkide ja paragrahvide numeratsioon. Eelnõusse on üle toodud sätted eelpool nimetatud kehtetuks tunnistatavatest määrustest.

2. Peatükk. Volikogu

§ 2 Volikogu ja volikogu liige

Käesoleva paragrahvi lõikes 5 on täpsustatud volikogu pädevust puudutavat KOKSist tulenevat põhimõtet - volikogu pädevusse kuuluvad küsimused on ka need kohaliku elu küsimused, mis ei ole seadusega antud kellegi teise otsustada ja korraldada ning mille volikogu otsustab kohalikest huvidest ja vajadustest lähtudes ise täita võtta ja mille lahendamist volikogu ei ole volitanud vallavalitsusele, vallavalitsuse struktuuriüksusele või ametnikule.

§ 3 Volikogu esimees ja aseesimees

Volikogu esimehe ülesandeid (lg 2) on täiendatud, mille kohaselt volikogu esimees:
(punkt 3) vabastab vallavanema kaitseväe õppekogunemise ajaks töökohustustest ja otsustab palga säilitamise küsimuse;
(punkt 5) otsustab vallavalitsuse esindajate, volikogu istungile kutsutud isikute ja külaliste volikogu istungil osalemise üksikküsimused. 

Volikogu esimehe ülesannetest on välja jäetud ülesanne pikendada volikogu õigusaktide eelnõude volikogu menetlemise tähtaega, sest see on sätestatud volikogu õigusaktide menetlemise paragrahvis.

3. peatükk Volikogu töökord
§ 5 Volikogu kokkukutsumine
(lg 1) Volikogu istungi kokkukutsujate ringi on laiendatud - volikogu esimehe ja aseesimehe puudumisel kutsub istungi kokku volikogu vanim liige.

Eelnõust on välja jäetud erakorralise istungi kokkukutsumise põhimõtted, sest need on täpselt juba sõnastatud KOKS-is.

(lg 2) Volikogu kutses näidatakse ära ka volikogu töövorm (nt kaugosalusega istung). Kui aga kutses muud töövormi ei ole märgitud, siis toimub istung tavalises töövormis.

Täpsustatud on volikogu istungite ajakava teemat. Ajakava kinnitatakse üldjuhul iga kalendriaasta esimesel istungil. Kalendriaasta jooksul võib aga  tekkida olukordi, kus on vajalik kutsuda volikogu kokku ajakavast erineval päeval, mida aasta algul ei olnud võimalik ette näha (näiteks seoses valimistoimingutega). 

(lg 5) Kui istungite ajakavas toimuvad muudatused, teavitatakse sellest volikogu liikmeid võimalikult varakult. Sõltumata ajakavast või sellest kas volikogu esimees või tema asendaja jagas volikogu istungil eelinformatsiooni järgmise volikogu istungi aja kohta jääb volikogu esimehele õigus volikogu kokku kutsuda ajakava väliselt järgides kohaliku omavalitsuse korralduse seaduses sätestatud korda (lg 6).

§ 6. Kaugosalusega istung

Täpsustatud on olukorda, kus volikogu liikmel puudub võimalus osaleda kaugosalusega istungil oma elektrooniliste vahenditega. Sellisel juhul informeerib ta sellest volikogu esimeest ja vallavalitsuse kantseleid ning talle tagatakse istungil osalemise võimalus valla ametiasutuse tööruumides.

§ 11. Küsimuste arutamise protseduurireeglid

Nimetatud paragrahvi on täiendatud volikogu istungil sõnaõigust omavate isikute loeteluga, ning vallavanemale vallavalitsuse seisukohtade selgitamiseks sõnaõiguse andmisega.
(lg 1) Volikogu istungist võivad sõnaõigusega osa võtta valitsuse liikmed, vallasekretär, aleviku- või külavanemad ja volikogu poolt istungile kutsutud isikud. Selgitamaks vallavalitsuse seisukohta konkreetse päevakorra punkti osas, ei ole vallavanema või tema asendaja sõnaõigus piiratud ainult vallavalitsuse poolt algatatud eelnõudega. Sõna andmise otsustab istungi juhataja.

Päevakorraküsimuste arutelust on välja jäetud repliik, sest momendil kasutusel olev volikogu istungi pidamise süsteem ei võimalda repliigiks sõna anda.

Eelnõu kohaselt antakse aega kõneks ja sõnavõtuks kuni 5 minutit (varem - sõnavõtt kohalt 2 minutit, kõnepuldist 5 minutit).

Täpsustatud on sõnavõttude, küsimuste arvu
(lg 8) Igas päevakorraküsimuses on istungist osavõtvatel volikogu liikmetel õigus kahele küsimusele ja ühele sõnavõtule või kõnele. Sealjuures ei sõltu küsimuste, sõnavõttude või kõnede arv päevakorraküsimuse kaasettekandjate arvust.

Vallavalitsuse poolt algatatud eelnõude arutamisel esitatud küsimustele võib vajadusel vastata ettekandja asemel vallavanem või tema asendaja.(lg 9) 

§ 13. Volikogu komisjon
Komisjoni õigustest on välja jäetud õigus kaasata oma töösse asjatundjaid ja eksperte.

Vallakantselei poolt komisjoni tehnilise teenindamise tagamise küsimuse osas on eelnõud täiendatud 
(lg 10) Kui komisjoni koosolek toimub tavapärasel tööajal või algab hiljemalt tööpäeva lõpus ning koosolek viiakse läbi vallavalitsuse ruumides tagab komisjoni töö tehnilise teenindamise vallakantselei.

Täpsustus on vajalik, et vältida vallavalitsuse ametnike täiendavat töökoormust, ületunnitööd ja sõidukulu, selleks et osaleda komisjoni istungil väljaspool vallamaja. Tuleb arvestada, et vallavalitsuse ressursid volikogu komisjonide tehnilisel teenindamisel ei ole piiramatud.

§ 14. Revisjonikomisjon

Kuna Jõelähtme Vallavolikogu 29.05.2007 määrus nr 64 „Jõelähtme Vallavolikogu revisjonikomisjoni põhimäärus“ tunnistatakse kehtetuks, siis seal toodud sätted on koondatud antud eelnõusse.

Määruse nr 64 kohaselt pidi revisjonikomisjoni tööplaani kinnitama volikogu oma otsusega. Käesoleva eelnõuga (lg 1) saab komisjon tööplaani ise kinnitada, kuid peab ajakava osas enne kinnitamist vallavalitsuselt arvamust küsima, et vallavalitsuse ametnikel jääks piisavalt aega küsimust ette valmistada. Ettekandja määrab vallavanem arvestades asjaoluga, millise ametniku otseseid töökohustusi teema puudutab.

Teine oluline muudatus puudutab revisjonikomisjoni aruannet, mille esitamist kohustab KOKS § 48 lg 7 - Revisjonikomisjon esitab vähemalt kord aastas volikogu istungil aruande oma tegevuse kohta.) KOFS-i muudatusega (§ 29 lg 10) ei pea revisjonikomisjon enam avaldama, oma aruandes kas ta toetab majandusaasta aruannet või mitte. Eelnõuga määratakse konkreetne aeg komisjoni aruande esitamiseks ja selleks on volikogu istung, kus arutatakse majandusaasta aruannet. (lg 9).

§ 15 Volikogu komisjoni esimees ja aseesimees

Komisjoni esimeeste ülesannetest (v.,a revisjonikomisjon, kellele see ülesanne on pandud seadusega) on välja jäetud kohustus iga- aastaselt teha ülevaade komisjoni eelmise aasta tööst. Senine praktika ei ole õigustanud esialgset regulatsiooni mõtet, milleks oli komisjonitöö sisukamaks ja nähtavamaks tegemine.

Täiendatud on komisjoni esimehe asendamise sätet.
(lg 2) Komisjoni esimeest asendab komisjoni aseesimees, komisjoni esimehe ja aseesimehe puudumisel – vanim kohaolevatest komisjoni liikmetest.

Täpsustatud on ühiskomisjoni koosoleku läbiviimist.
(lg 3 )Komisjoni esimees võib teha ettepanku teise/teiste komisjoni/-de esimehele/esimeestele ühiskomisjoni koosoleku kokkukutsumiseks. Ühiskomisjoni koosoleku korralduslikud küsimused, sh komisjonide ühiskoosoleku juhtimise otsustavad komisjonide esimehed.

§ 16. Volikogu komisjoni töökord

Täiendatud on koosoleku juhatajate loetelu 
(lg 3) Esimehe ja aseesimehe puudumisel juhatab koosolekut kohalolevatest komisjoni liikmetest vanim liige. 

Arvestatud on komisjoni liikmete soovige, et 2 päeva enne koosoleku algust (nagu sätestab kehtiv põhimäärus) on liiga lühike aeg materjalidega tutvumiseks. 

Eelnõuga sätestatakse koosoleku kokkukutsumise kord alljärgnevalt:
(lg 4) Komisjoni koosoleku kutse, kus on märgitud koosoleku toimumise aeg, koht ning päevakord ja arutusele tulevatele päevakorras olevatele materjalidele ligipääsu juhised, edastab koosoleku kokkukutsuja kutsutavatele isikutele elektronposti teel hiljemalt neli kalendripäeva enne koosoleku algust või edastab kutse edastamiseks vajaliku informatsiooni vähemalt viis kalendripäeva enne koosoleku algust vallakantseleile. Viimasel juhul edastab  vallakantselei koosoleku kokkukutsuja nimel teate komisjoni liikmetele ja kutsutavatele isikutele elektronposti teel hiljemalt neli kalendripäeva enne koosoleku algust.

Eelnõu kohaselt komisjoni koosolekul hääletamist ei toimu.

(lg 9) Komisjon kujundab seisukoha päevakorras olevate volikogule esitatud eelnõude või küsimuste osas või jätab selle kujundamata. Hääletamist ei toimu. Liikmete lühidad seisukohad fikseeritakse protokollis, kui liige sellest komisjoni juhatajale märku annab. Liikmetel on õigus esitada ühe tööpäeva jooksul oma kirjalik arvamus arutlusel olnud küsimuste osas, mis lisatakse protokolli juurde.

Vallavalitsus on seisukohal, et komisjonides volikogu eelnõude hääletamine ei ole produktiivne ning seda tuleks vältida. Selleks, et vallavalitsusel oleks võimalik erinevate komisjonide liikmete ettepanekuid sisuliselt kaaluda, oleks vaja, et need ettepanekud kirjalikus vormis ja arusaadavalt sõnastatuna jõuavad vallavalitsuseni ajakavas, mis võimaldab ettepanekute põhjal eelnõus muudatusi sisse viia.

Pikendatud on komisjoni protokolli vormistamise aega seniselt kolmelt tööpäevalt viiele tööpäevale pärast koosoleku toimumist. Komisjonide arv on suurenenud ja enamasti toimub kahe päeva jooksul 4 koosolekut., seega protokolli vormistamise ja allkirjastamise aeg peaks olema pikem.

§ 19. Vallavanema asendamise kord

Eelnõust on välja jäetud vallavanema asendamine umbusalduse korral, kuna antud olukord on reguleeritud juba KOKS-is.
[bookmark: _Toc436650557][bookmark: _Toc436818335][bookmark: _Toc436818564][bookmark: _Toc436836147][bookmark: _Toc438453909][bookmark: _Toc441822576][bookmark: _Toc441822656][bookmark: _Toc442429166][bookmark: _Toc442429239][bookmark: _Toc235528238]
§ 26. Valimistulemuste kindlakstegemine

Käesolevas paragrahvis on välja jäetud komisjoni esimehe ja aseesimehe valimist puudutavad sätted, mis dubleerivad KOKS-i.
[bookmark: _Toc235528239]
[bookmark: _Toc235528240]6. peatükk VOLIKOGU JA VALLAVALITSUSE LIIKMETE TEENISTUSLÄHETUSSE SAATMISE KORD

Eelnõuga tunnistatakse kehtetuks Jõelähtme Vallavolikogu 14.11.2019 määrus nr 46 „Jõelähtme Vallavolikogu ja Jõelähtme Vallavalitsuse liikmete teenistuslähetusse saatmise kord“ ning nimetatud sätted tuuakse põhimäärusesse.

7. peatükk Volikogu ja vallavalitsuse liikmetele tasu ja hüvitise maksmine kord

Eelnõusse tuuakse üle Jõelähtme Vallavolikogu 04.12.2025 määruses nr 1 „Jõelähtme Vallavolikogu ja Jõelähtme Vallavalitsuse liikmetele tasu ja hüvitise maksmise kord“ sätestatud tasu ja hüvitise maksmise üldised sätted. Eelnõuga nimetatud määrust muudetakse ja põhimäärusesse toodud sätted tunnistatakse kehtetuks.

§ 35 . Arengukava ja eelarvestrateegia koostamine ja muutmine

Käesolevas paragrahvis on täpsustatud arengukava ja eelarvestrateegia mõisteid, koostamise põhimõtteid ning viidud kooskõlla KOKS-i muudatustega seoses arengukava ja eelarvestrateegia koostamist ning volikogu poolt menetlemist puudutavate tähtaegadega. Kehtivas põhimääruses on selleks 15. oktoober, eelnõus 30. november.

10. peatükk. VALLAEELARVE KOOSTAMISE JA MUUTMISE KORD NING FINANTSJUHTIMISE ÜLDPÕHIMÕTTED.

Antud peatükki on koondatud kõik vallaeelarvet puudutavad sätted, kus olulisi muudatusi ei ole ette nähtud. Lõikes 4 sätestatakse põhimõte, et volikogu poolt tehtava eelarve muudatuse ettepaneku läbivaatamisel kuulatakse ära vallavalitsuse arvamus.

§ 38. Majandusaasta aruande koostamine ja kinnitamine.

Nimetatud teema ei kajastu täna valla põhimääruses. Eelnõus sätestatakse põhimõtted ja tähtajad majandusaasta aruande koostamiseks ja kinnitamiseks.

§ 41. Valla esindusfunktsiooni täitmine

Täiendatud on volikogu esimehe volitusi
(Lg 4 p 4 Volikogu esimees esindab valda vallavolikogu kohtumistel, avalikel esinemistel või juriidiliste isikute juhtorganites, kui esindusõigust ei ole antud mõnele teisele volikogu poolt määratud isikule)

13. peatükk VALLA SÜMBOLID, LOGO JA TUNNUSTALSE NING NENDE KASUTAMISE KORD.

Antud peatükki on koondatud valla sümbolid (lipp ja vapp) ning valla logo ja tunnuslause. Valla sümbolite osas eelnõus muudatusi ei ole. Jõelähtme vallavalitsuse logo ja tunnuslause "Aja lugu elab siin" (lisa 3) on Patendiametis registreeritud valla ametliku kaubamärgina (Patendiameti tunnistused nr 62173 ja nr 62179). Eelnõus on kirjeldatud logo kujundust ning täpsustatud tunnuslause ja logo kasutamise korda.

14. peatükk VALLA TUNNUSTUSAVALDUSED JA NENDE ANDMISE KORD

Antud peatükki on toodud üle Jõelähtme Vallavolikogu 15.08.2024 määruse nr 53 „Jõelähtme valla tunnustusavalduste andmise kord“ sätted. 

15. peatükk RAKENDUSSÄTTED

Eelnõuga otsustatakse tunnistada kehtetuks:
1) Jõelähtme Vallavolikogu 11.02.2016 määrus nr 71 „Jõelähtme valla põhimäärus“;
2) Jõelähtme Vallavolikogu 15.08.2024 määrus nr 53 „Jõelähtme valla tunnustusavalduste andmise kord“;
3) Jõelähtme Vallavolikogu 14.11.2019 määrus nr 46 „Jõelähtme Vallavolikogu ja Jõelähtme Vallavalitsuse liikmete teenistuslähetusse saatmise kord“;
4) Jõelähtme Vallavolikogu 29.05.2007 määrus nr 64 „Jõelähtme Vallavolikogu revisjonikomisjoni põhimäärus“

ning muuta Jõelähtme Vallavolikogu 04.12.2025 määrust nr 1 „Jõelähtme Vallavolikogu ja Jõelähtme Vallavalitsuse liikmetele tasu ja hüvitise maksmise kord“ ning tunnistada kehtetuks määruse paragrahv 2; paragrahvi 3 lõige 10 ja paragrahv 5 (tasu ja hüvitise maksmist puudutavad üldsätted).

§ 54. Määruse jõustumine
Määrus jõustub _____

Põhimäärusel on 3 lisa

Lisa 1 Jõelähtme valla lipu etalonkujutis
Lisa 2 Jõelähtme valla vapi etalonkujutis
Lisa 3 Jõelähtme valla logo ja tunnuslause

2

